  Майя Бывальцева Туннэ, 6-тӥ оштолэзе, Россилэн азьмуртэз Удмуртиысь кунпуш ужъёсъя министрез Александр Первухинэз отставкае келяз. Пуктэт эрикрадо ивортодэтъя нимлыко интернет-порталын шараямын. Удмурт Элькунъя кунпуш ужъёсъя министрез, полициысь генерал-майорез Александр Сергеевич Первухинэз интыужысьтыз мозмытоно Росси азьмуртлэн 2018-тӥ арысь 6-тӥ оштолэзьлэсь пуктэтэзАлександр Первухин Удмуртиысь кунпуш ужъёсъя министерствоен сизьым ар кивалтӥз — 2011-тӥ арысь оштолэзьысен. Кин удысэтэн кивалтоз, али ивортымтэ. ВАТСАН Первухин Александр Сергеевич. Вордӥськиз 1964-тӥ арын 28-тӥ шуркынмонэ Свердловск карын. 1986-тӥ арын Омскын СССР-ысь МВД-лэсь вылӥ школазэ йылпумъяз. Полициысь генерал-майор. Милициын службазэ кутскиз Свердловсклэн Киров ёросысьтыз исполкомлэн кунпуш ужъёсъя ёзтаз оперуполномоченной луыса. 1991-тӥ арын Сврдлоблисполкомлэн кунпуш ужъёсъя управлениысьтыз организационно-инспекторской управленияз выжтэмын. 2001-тӥ арысь коньывуонысен Свердловск улосвылысь кунпуш ужъёсъя валтӥсь управленилэн штабезлэн инспекциеныз кивалтӥз. 2007-тӥ арын тулыспалэ Свердловск улосвылысь кунпуш ужъёсъя валтӥсь управленилэн кивалтӥсезлэн воштӥсез — управленилэн штабезлэн кивалтӥсез интые юнматэмын. 2011-тӥ арын 5-тӥ оштолэзе Удмурт Элькунысь кунпуш ужъёсъя министре юнматэмын. Тегъёс: МВД ВладимирПутин АлександрПервухин Удмуртия  